কী সুন্দর ঠান্ডা বাতাস , আর চারিদিকে কোয়ালিটি আইসক্রিমের মতো মেঘ। কোথাও মেঘের রং গোলাপী। সবাই সেই মেঘ ছিঁড়ে ছিঁড়ে খাচ্ছিলো।ডাব্বুও সবার দেখাদেখি সেই মেঘ ছিঁড়ে খেলো। মুখে দিতেই মুখের মধ্যে মিলিয়ে যায় যেন বুড়িমার চুল। এতো ওপরে আকাশের মধ্যে একটা খাড়া সবুজ পাহাড়ও আছে। তার গা দিয়ে সাদা দুধের মতো ঝর্ণার জল বইছে। আবার হঠাৎ চারদিক ঘন কুয়াশায় ঢেকে গেলো। তবু সেই মিষ্টি ঝর্ণার ঝিরঝির শব্দ শোনা যাচ্ছিলো। ডাব্বুর ঘুম ঘুম পেলো। চোখের পাতা ভারী হয়ে এলো। গিরগিটি ম্যান অমনি চিমটি কেটে বললো , "এখন ঘুমোলে হবে? এটা ঘুম নগর তাই ঘুম পাচ্ছে এমন।"